Alīsija Vita
Alīsija Roanna Vita (angļu: Alicia Roanne Witt; dzimusi 1975. gada 21. augustā) ir amerikāņu aktrise, dziedātāja un pianiste. Kā bērnu aktrise piedalījusies Deivida Linča filmā "Kāpa" (1984), kā arī atveidojusi nelielu lomu Linča veidotajā seriālā "Tvinpīka" (1990). Četras sezonas atveidojusi lomu situāciju komēdijā Cybill (1995—1998). Kļuvusi atpazīstama ar lomām filmās Mr. Holland's Opus (1995) un "Pilsētas leģenda" (Urban Legend, 1998). Vēlāk atveidojusi lomas tādās filmās kā "Vaniļas debesis" (2001), "Divas nedēļas, lai iemīlētos" (Two Weeks Notice, 2002), "Pēdējais atvaļinājums" (Last Holiday, 2006), 88 Minutes (2007), "Man ļoti rūp" (2020) un "Dvēseļu kolekcionārs" (2024), kā arī seriālos "Staigājošie miroņi", "Soprano ģimene", "Visu uzvarai", "Tvinpīka" trešajā sezonā, "CSI Maiami", Supernatural un Orange Is the New Black.